b'\n_START_ARTICLE_\nF-22 Raptor\n_START_SECTION_\nOrigini\n_START_PARAGRAPH_\n\xc3\x8en 1981 For\xc8\x9bele Aeriene ale Statelor Unite ale Americii a propus o nou\xc4\x83 cerin\xc8\x9b\xc4\x83 pentru un nou avion de v\xc3\xa2n\xc4\x83toare de superioritate aerian\xc4\x83, Avionul Avansat de Lupt\xc4\x83 Tactic\xc4\x83, pentru a \xc3\xaenlocui abilit\xc4\x83\xc8\x9bile lui F-15 Eagle, \xc3\xaen primul r\xc3\xa2nd F-15A, B, C \xc8\x99i variantele D. AALT a fost o demonstra\xc8\x9bie \xc8\x99i validare a programului \xc3\xaentreprins de F.A. USA \xc3\xaen dezvoltarea unei noi genera\xc8\x9bii de avioane militare de superioritate aerian\xc4\x83 pentru a contracara amenin\xc8\x9b\xc4\x83rile emergente la nivel mondial, incluz\xc3\xa2nd dezvoltarea \xc8\x99i proliferarea avioanelor militare din epoca sovietic\xc4\x83 de tip Sukhoi Su-27. S-a prev\xc4\x83zut c\xc4\x83 ATF va incorpora tehnologii emergente, precum aliaje avansate \xc8\x99i materiale compozite, sisteme de control avansate de tip fly-by-wire, sisteme de propulsie de putere mare \xc8\x99i tehnologie stealth sau detectabilitate radar redus\xc4\x83._NEWLINE_O cerere de propunere a fost emis\xc4\x83 \xc3\xaen iulie 1986 \xc8\x99i dou\xc4\x83 echipe contractante Lockheed/Boeing/General Dynamics \xc8\x99i Northrop/McDonnell Douglas au fost selectate \xc3\xaen octombrie 1986 s\xc4\x83 \xc3\xaentreprind\xc4\x83 o faz\xc4\x83 de demonstra\xc8\x9bie \xc8\x99i validare timp de 50 de luni, culmin\xc3\xa2nd cu zborurile de test a dou\xc4\x83 avioane prototip, YF-22 \xc8\x99i YF-23. Fiecare echip\xc4\x83 de proiectare a produs dou\xc4\x83 prototipuri care avea dou\xc4\x83 op\xc8\x9biuni de motoare, una din ele fiind de tipul propulsiei vectoriale. Turboventilatorul Pratt & Whitney F119 cu propulsie vectorial\xc4\x83 a fost ales \xc3\xaen ciuda cheltuielii \xc3\xaen plus \xc8\x99i a complexit\xc4\x83\xc8\x9bii, deoarece permite raze de \xc3\xaentoarcere mai str\xc3\xa2nse, o capacitate valoroas\xc4\x83 \xc3\xaen luptele aeriene._NEWLINE_\xc3\x8en timpul procesului de dezvoltare de la sf\xc3\xa2r\xc8\x99itul anilor 1980, cre\xc8\x99terea a\xc8\x99teptat\xc4\x83, m\xc4\x83rirea greut\xc4\x83\xc8\x9bii de la decolare a avioanelor AALT \xc8\x99i costurile de fabrica\xc8\x9bie au scos din produc\xc8\x9bie multe abilit\xc4\x83\xc8\x9bi. Un sistem dedicat de localizare \xc8\x99i urm\xc4\x83rire prin infraro\xc8\x99u a fost modificat de la afi\xc8\x99aj color la afi\xc8\x99aj \xc3\xaentr-o singur\xc4\x83 culoare ca mai apoi s\xc4\x83 fie eliminat, radarele laterale au fost eliminate \xc8\x99i scaunul de ejectare a fost modificat la modelul ACES II a companiei McDonnell Douglas (\xc3\xaen locul unui design nou capabil s\xc4\x83 acopere \xc3\xaentreaga plaj\xc4\x83 de zbor)._NEWLINE_Pe 23 aprilie 1991, For\xc8\x9bele Aeriene ale Statelor Unite ale Americii au \xc3\xaencheiat competi\xc8\x9bia de design \xc8\x99i a zborurilor de test prin anun\xc8\x9barea avionului Lockheed YF-22 drept c\xc3\xa2\xc8\x99tig\xc4\x83tor. S-a anticipat \xc3\xaen acea vreme ca 650 de aeronave vor fi comandate._NEWLINE_Folose\xc8\x99te 2 supercomputere care gestioneaz\xc4\x83 toate func\xc8\x9biile avionului._NEWLINE_Dispune de radar AN/APG-77 cu baleiaj electronic activ. De asemnenea poate fi conectat electronic cu senzori de pe alte platforme (sensor fusion)._NEWLINE_Avionul este greu detectabil prin radar._NEWLINE_Poate s\xc4\x83 zboare \xc3\xaen regim de croazier\xc4\x83 la viteze supersonice (supercruise)._NEWLINE_Dispune de control vectorial al trac\xc8\x9biunii, cu duze de evacuare a gazelor orientabile._NEWLINE_A fost conceput pentru a \xc3\xaenlocui/suplini avionul F-15 Eagle, ca r\xc4\x83spuns la apari\xc8\x9bia avionului sovietic Suhoi Su-27 \xc3\xaen anii 1980.'